*Dobri pastir*, rana hrišćanska umetnost, 300. g.
**Priča o izgubljenoj ovci** je jedna od najpoznatijih Isusovih priča. Priča govori o pastiru kojem se jedna ovca izgubila i on ostavlja sve ostale da bi je našao. Ova priča je uticala na predstavu o Isusu kao dobrom pastiru.

Priča je zabeležena u kanonskim jevanđeljima po Mateju (18:12–14) i Luki (15:3–7), kao i u nekanonskom jevanđelju po Tomi (izreka 107). U jevanđelju po Luki se nalazi uz još dve slične priče o gubitku i iskupljenju, priči o izgubljenom novčiću i priči o izgubljenom sinu, koje Isus pripoveda nakon što ga sveštenici optužuju za druženje sa „grešnicima".

Priča
-----

### Po Mateju

Jevanđelje po Mateju prenosi sledeću Isusovu priču:

> Jer Sin čovečiji je došao da spase što je izgubljeno. Šta vam se čini? Ako neki čovek ima sto ovaca pa jedna od njih zaluta, neće li ostaviti devedeset i devet u planini i poći da traži zalutalu? I ako se dogodi da je nađe, zaista vam kažem da joj se raduje više no onim devedeset i devet koje nisu zalutale.
> 
> – Evanđelje po Mateju, 18:12–14 (prevod Emilijana Čarnića)

### Po Luki

Jevanđelje po Luki navodi sledeće Isusove reči:

> Koji čovek od vas imajući sto ovaca i izgubivši jednu od njih ne ostavi devedeset i devet u pustinji i ne ide za izgubljenom dok je ne nađe? I našavši digne je na rame svoje radujući se, i došavši kući sazove prijatelje i susede govoreći im: Radujte se sa mnom: ja nađoh svoju ovcu izgubljenu. Kažem vam da će tako biti veća radost na nebu za jednog grešnika koji se kaje, negoli za devedeset i devet pravednika kojima ne treba pokajanje.
> 
> – Evanđelje po Luki, 15:4–7 (prevod Vuka Karadžića)

Tumačenja
---------

Ova pripovetka deli zajedničku tematiku sa još dve slične priče o gubitku i pronalaženju: s pričom o izgubljenom novčiću i pričom o izgubljenom sinu. Izgubljena ovca ili novčić predstavljaju izgubljeno ljudsko biće. U ovoj analogiji Isus je pastir, čime se poistovećuje sa slikom Boga kao pastira koji traži izgubljenu ovcu u Jezekilju 34:11–16.

Džoel Grin smatra da ova poređenja prvenstveno govore o Bogu i cilj im je da pokažu „prirodu božanskog odgovora na povratak izgubljenog." Radost pastira predstavlja Božju radost, koja je u suprotnosti sa prekorom verskih vođa kojima je namenjena ova beseda.

Izvori
------

***Priča o izgubljenoj ovci*** na Wikimedijinoj ostavi

***Dobri pastir*** na Wikimedijinoj ostavi

1. ↑  Walter Lowrie, Art in the Early Church, Pantheon Books, 1947, ISBN 1-4067-5291-6, p. 69.
2. 1 2 3  Richard N. Longenecker, The Challenge of Jesus' Parables, Eerdmans, 2000, ISBN 0-8028-4638-6, pp. 201–204.
3. 1 2  Joel B. Green, The Gospel of Luke, Eerdmans, 1997, ISBN 0-8028-2315-7, p. 526.

| * p
* r
* u
Isusove priče |
| --- |
| 

|  |  |
| --- | --- |
| Kanonskaevanđelja | Bacanje mreže • Biser • Bludni sin • Bogataš i ubogi Lazar • Bogata budala • Deset devojaka • Dobri Samarićanin • Drvo i plodovi • Dva dužnika • Dva sina • Farisej i carinik • Gospodar i sluga • Izgubljena ovca • Izgubljeni novčić • Jak čovek • Jalova smokva • Kukolj • Kvasac • Mladi bogataš • Mudri i ludi zidar • Nemilosrdni sluga • Nepravedni sudija • Nepravedni upravnik • Prijatelj u ponoć • Proračun troškova • Radnici u vinogradu • Rast semena • Sejač • Skriveno blago • Stražar • Svetiljka pod sudom • Talanti • Trun i brvno • Udovičin novčić • Velika gozba • Zli vinogradari • Zrno gorušice |

 |  |
| 

|  |  |
| --- | --- |
| Apokrifi | Mješanje boja • Palmino drvo • Prazan vrč • Ubica moćnika • Žitni klas |

 |